A Deepwater Horizon olajfúrótorony katasztrófája
A Deepwater Horizon olajfúrótorony katasztrófája 2010. április 20-án következett be, amikor is felrobbant a Deepwater Horizon olajfúrótorony, majd a robbanást követően tűz pusztított a fúrótorony fedélzetén. A fúrótorony a Transocean nevű vállalat tulajdonát képezte és a BP olajvállalat számára végzett kitermelést a Macondo Prospect kőolajmezőn, amely mintegy 60 kilométernyire délre fekszik Louisiana állam partjaitól. A robbanásban 11 munkás életét vesztette, valamint 17 másik megsebesült. A robbanás következtében a Deepwater Horizon olajfúrótorony kigyulladt, majd később elsüllyedt. Ugyanennek a kitörésnek egy másik következménye volt az, hogy egy mélytengeri olajömlés következett be a Mexikói-öbölben, amely a világ eddigi legnagyobb tengeri olajkitörése volt, melyet emberi beavatkozás okozott, illetve ez volt az Amerikai Egyesült Államok történetének eddigi legnagyobb környezeti katasztrófája is egyben.